paragraph_text: Sustav iz Bretton Woodsa je naziv za sustav međunarodne monetarne politike, odnosno pravila u okvirima kojih su se odvijali trgovinski i novčarski odnosi među vodećim industrijskim zemljama u prvih nekoliko desetljeća nakon drugog svjetskog rata. Smatra se prvim primjerom monetarnog poretka kojemu su se temeljem pregovora podvrgle nezavisne države.